[ بعدما تغدااو .. ناضت الاء تجمع الماعن و تعاون عائشة .. خلاو الدراري كايهضرو فالصالة .. بعدما انتهو .. توجهات عائشة لغرفتها تدير قيلوولة و الاء رجعات لغندهم و قالت : انا فالسطح و مشات طلعات .. نطق زيد و قال : شفتها ملبدااها زين العابظين : حتى انا لاحظت .. قبل ماتجي كانت كاتلعب و تضحك .. حتى زياد شافها .. رجع شاف زيد قدامو كايفكر و قال : انا غانطلع نهضر معاها شوية زين العابدين : سير .. سير كاتشاور معايا ؟ طلع زيد للفوق.. اول ماا داار طل .. لقاها فراس السطح كاتطل .. دخل حتى لعندها و حط يدو على كتفها و هو كايقول .. زيد: الاااء ؟ دارت عندو و هي كادير يدها على عينيها من الشمس .. ضحكات و قالت : باابا .. اش طلعك زيد : طلعني انت .. مالك الاء : واالو زيد : بلا ماتنكري حتى راجلك رد البال الاء : والو .. غير زيد : قولي اش عندك زين العابظين ماصبرش .. و تبعهم .. و لكن منين سمع كلامهم وقف كايصنت .. الاء و حدرات راسها : واالو .. غير تفكرت بلي ماغانبقاش عايشة بين خووتي هز راااسها لعندو و لقا دموعها بين عينيها و قال : هادشي كايبكيو عليه البنات فضريب الصدااق .. فليلة العرس .. سحااب لي كنتي بااغية تفكي مننا .. واش ندمتي ؟ الاء : لا .. لا .. بالعكس عمرني نندم .. و مرتااخة هنا ..و لكن غير قضية حياتي غاتبدل .. ماغاتبقاش تصبغ شعري و لا نتحتت انا و زياد قبل مانعس .. و لا كيف كاتبقاو تطنزو على طيابي .. شحاال من حااجة غانتوحشها ضحك و عنقها قائل : احنا ديمااا خووتك و غانبقااو .. و حنا ساكنين غيير قدامك .. اكيييد غاتبقاي تجي عندنا يوميا نشووفووك .. و الى ماجيتيش انا غانجي .. بغيتي نصبغ شعرك جي عندي .. بغيتيي نضحك على كيابك .. غانجي نتغدا معاكم و نعيبو *شااف فيها * صاافي غير هادشي لي مقلقك ؟ ضحكات و رجع عنقها كايربت على كافها و قال : مااتبكييش دابا تولفي كولشي .. و تولفي راجلك و ناسك الجدااد .. هادي هي الحياة هززات راسها .. مسح دموعها و قال : يالله .. مسحي دمووعك .. الاء : ها انا زيد : النتيجة امتى غاتجي الاء : ناري اخوويا حراام علييك اش بغيتي فيا زيد : ههههه ماناسيهااش .. راه تجيبي شي كاريتة حاالف بحلووفي و بااقي على كلمتي ياحتا نعلقك و بحضوور راجلك الاء : ضروري تبقا تخلع فيا هكااا .. دابا تجي حتال الدااار .. غير هني بالك زيد : هههه .. ياله انا غانهبط الاء : امتى غاترجع لدار ؟ زيد : غاندوز العطلة عند صاحبي الاء : اااه .. صافي زيد بعدما قبل جبهتها : يالله اختي انا غادي الاء : بسلامة اخويا زيد : وا هبطي من الشمس الاء : شوية و نهبط تبسم ليها و تم غاظي .. حتى تفاجأ بوجود زين .. زيد : الاء كاتشد فقلبها و ماكاتعرفها علتياش مطمرة حتى كاتحصلها عاد كاتهضر ... و ماكاتعيق بالحاجة حتى كاتحط فيها .. هي دابا عااد سرا معاها ديك العلاقة ديال البنات و ديورهم .. زين العابظين : اممم فهمت زيد : مهم .. حاول تتعمق معاها شوية و خليها تولي تعاود ليك و تشكي عليك .. و تهلا ليا فختي الله يرحم ليك الوالدين زين العابظين : زيد .. ماتحتاجش تبقا تعااود ليا هاد الكلاام .. الاء رااه مراتي داابا .. و ماغاتعيش غير مرتاحة و ماخاصها خير زيد : تاايق فييك .. و الله يعااون داابا زين العابدين : الله يعاون هبط زيد و دخل زين العابدين للسطح .. و صااح قاائل : اين زوجتي الصغييرة .. ضارت كاتضحك .. حتى وصل عندها و شد حناكها و قال : كاتشمشي بلا بيا .. يا الازواج كايديرو كوولشي ب2 الاء : هههه وا خلينك مع خويا التحت زين العابدين : راه مشا .. و الوالدة نااعسة .. *جرها* يالله نهبطو لبيتنا دخلو لغرفتهم .. تلاحت الاء فالسرير .. مشا هز خشا زين العابدين تيليفونو فالشارجور .. و اتاجه لحداها .. تكا حتى هو .. و قال : عري عينيك الاء : حتى نبغي ننعس مافيا لي يغسل يدي و يجلس ي.. زين العابدين باصرار : عري عينيك الاء : هااهي خرجات للحمام غسلات يديها و رجعات حيداتهم حطاتهم فبلاصتهم و شافت فيه .. الاء : مزيان دابا ضحك و قال : مت المزياان ضحكات الاء و تكات فجنبو .. سولها زين و قال : كاتبغيني ؟ الاء : اه زين العابدين : قداش ؟ الاء : القد لي مانقدرش نحددو زين العابدين : متلا .. اكتر من الملسين الاء : التازم حدوودك جمع زين العابدين ضحكتو.. و هي تقرب عندو كاتضحك و كاتقرص حنكو قائلة : هههه ماتقلقش غير كانضحك معاك .. زين العابدين : صافي قلتي جاوبك حيدي لهيه الاء : و ماتكوونش قشابتك ضيقة انا نقوليك شحال كانبغيك شاف فيها بنصف عين و قال : ياا الله قولي سكتات الاء شوية كاتشوف فيه و جاوبات : كانبغيك لدرجة عمرني فكرت نكون مع شي حد من غييرك .. و ماكانتخيلش راسي مع شي حد من غيرك .. كنت كانتسنا النهاار كامل باش نهضرو بالليل .. و الوقت كولو لي كايدوز معاك ماكانكرهش يزيد يطول .. حتى من التفاصيل لي ماكنتش كانبغيهم .. بحال الموسطاج و لاو يعجبووني غير حيت كايفكروني بيك ضحك زين العابدين و قال : سعدااااااااتي بيييك.. ضحكات الاء و قالت : عمرك عبرتي على مشاعرك تجاهي .. اشنو كانعني ليك تبسم زين العابدين و هو كاينقل انظارو فمختلف انحاء وجهها قبالتو و قال : كايقولو الرااجل لي كايتسند على المرأة لي كاتبغيبه عمرو يطيح .. و هادي اكتر حاجة كايقلبو عليها الرجال .. هاد الخصلة لقيتها فيك .. تعودت على كون الاء مرااتي .. مراتي انا و مرافقتي فالحيااة .. فجأة لقيت راسي كانهتم ليك .. كانفكر ليك .. باغي غير نفرحك .. غير نشوفك كاتضحكي و ديما كاتلعبي و رااشقة ليك .. مرتااحة و ماهازة الهم لوالو .. كانقلب على حل ينجح زواجنا و يكون للدوام .. وليت كانفكر .. عنداك شي نهار تعياي و تبغي نتفارقو الاء : اويلي انااا زين العابدين : ااه الاء : لااا انت ماكاتعرفنييش .. انا غانباا لاصقااك كييف العلقة .. انت ماعارفش رااسك معامن طحتي .. شتي تجي انت عندي و تقوول ليا مابقيتش باغي نبقاو ... غادي نقطع ليك لسانك بااش ماتبقاش تنطقها .. صافي دخلتي لطرييق عمرك تخرجوو ضحك زين العابدين و قال : غاتبقااي عندك كلاامك .. كاتوااعديني الاء : كانواعدك وعد شرف .. زين العابظين : و حتى انا .. و حق لي خلق عيوونك ماني مطلقك و لا مفارق معااك فحيااتنا ان شاء الله ضحكات الاء و قالت : فرااسك الرااجل لي كايبغي كايفضحو اهتماامو ؟ انت كاتهتم ليا .. و انا دابا مرتااحة .. حاسة بييك قربتي ضحك زين العابدين و قال : انا عاارف بلي قلبي هااز لييك مشااعر حلوة .. و لكن ماعرفتش نحدد .. انتوما عزيز عليكم المسلسلات لي فيهم كترة الهضاضر على الحب و داكشي ... داكشي علاش كاتفرقو .. انا ماعارفش اشنو نقوليك ليك.. انا لي عاارف هو انك كاتعني ليا .. مهمة بانسبة ليا .. مراتي و صاحبتي و ان شاء الله لا بغا الله فالمستقبل ام ولادي ... و ماباغيش نتفارقو فرنسات الاء .. خبات وجهاا كانضحك و بدات تركل بحمااس .. ضحك و جرها شنق عليها كايضحك .. زين العابدين :: واابربي حتى هبيييلة و غاتهبلييني معااك الاء : رااك بحاال الى قلتي ليا كاانبغييك و بغيتيني نبقا تااابتة .. سكت خليني نتلدد باللحظة زين العابدين : ههههه يااا الحمقة قولي ليا الى الراجل كايفضحو الاهتمام المراة اشنو كايفضحها الاء : كاتفضحها اسيدي الغيرة زين العابدين : و انت كاتغيري الاء : مانقدر نقول حتى نشوفها قداامي .. و لكن متأكدة لي تقرب ليك بنية خايبة ناكلها بسنااني خرجو عينين زين العابدين و قال :' وااايلي .. فين كنتي مخبية هادشي الاء : كاان مووجوود .. حتى حاجة ماجديدة ضحك زين و قال : هههه كوني هانية .. ماكاين لااش تغيري .. الاء : لا كااين ... انت رااك عااطي العيين ... شفت دووك الحمارات ديال بنات عمامك كيفاش هضرو معاك فتش بغاو يتصورو كل وحدة كاتعوج و تتسبل بعينيها بحالىالى متلا غاتشوفها غاتقول ليا نوضي و تجلسها فبلااصتي .. دار على ظهرو و هز راسو الفوق كايضحك عاالي كانت كاتهضر بطريقة شخص تم استفزازو كليا .. كاتهضر معصبة و مفقوصة و كاتعيبهم .. ضرباتو على سدرو و قالت : كانهضر من نيتي ازين العابدين مامانضحكش رجع دار عندها و دار راسو غايسد فمو و رحع كايضحك من جديد الاء : سكوووت زين العابظين : ههههه هاهو .. و لكن رااك خلعتيني الاء : احسن ليك تخااف .. شي نهاار تكوون فخدمتك ماتحس حتى تلقااني فووق رااسك جمع زين العابدين الضحكة و دار ملامح جدية .. و هز صبعو فقبالتها مهدد : و الله ياا مك واديرييها حتى نقااد ليك الضلووع كالات راسها بيدها و قربات كاتشووف فيه بملامح جاامدة .. بقا كايشوف فيها و كايخلي ملامحو جدية .. نظرات تحدي بيناتهم سالات بضحكو .. بحيت دار دراعو على وجهو و دورو للجهة الاخرى كايضحك .. رجعات ضرباتو فسدرو و قالت : اوى احسن ليك ديير بحسااب هاادشي .. شنق عليها زين العابدين و دارها وسط دراعو ؛ ههههههه اجي لهنا ... الاء : ااه ااه عنقي كايضرني .. طلااق زين العابدين : ههههه انت رااك كاريتة كاتمشي على رجلييها .. الاء : حافظ على مشاعر الرااجل و حتى على شعري طلاااق شووف فين وحلتييه تااني كان لصق فالسلسلة ديال تريكوه الصووفي الازرق داكن... تفكر اليوم لي عتقها فيه هي و صاحبتها هدى .. و ضحك و خلاها مضاربة مع شعرها .. شكوون يقول ديك البنت .. بنت الجيران المزعجة لي ماكانش كايشووف فيها حتى الشوفة .. هي الان مراتو و زوجتو كايلعبو في غرفتهم .. حقا القدر ليه كلمتو .. فيقاتو الاء لي مكوانية كاتحك راسها و لي عاوتااني نتفااتو .. ضحك على الزغيبات من شعرها لي بقاو على سدرو و قال : نتفتييهم هههههه الاء : طاارو الزغيباات ديالي .. الى بقيت على هاد الحالة غايبقاو لاصقين فراسي غير جويجات بحال الساحرات لي فالافلام زين العابدين : اجي نلصقهم ليك الاء : حيد لهيبه ماتبقااش تطنز عليا .. *نايضة * زين العابظين : تي اجي فين غاادية ؟ الاء : وينو غاتوحشني .. انا غير فطواليط تحنا هز الصندالة شير عليها بيها و لكن ماجاتش فيها حيت هربات .. دخلات للطواليط .. و هي جالسة كاتقضي الغرض .. اكتاشفت بلي الصووت عاالي فالحمام .. هو الصوت طبيعي .. اي حمام نفس الشي و لكن حيت كانت فدارهم عمرها ردات البال و لكن الان الوضع مختااالف .. هي باقية جديدة فالدار و كايلزمها وقت بااش تتعود .. كان وجود زين فالغرفة المجاورة للحمام مزعج و ماخلاهاش ترتاح .. بحيت كاتظن انو كايسمعها بداك الصووت العالي .. بدات كاتقطع .. ديرها يخرج الصوت و تحبس .. عضات على شفايفها مفقووصة و محرجة .. اكييد شيء محرج قدام الشخص لي كاتبغي .. سداات ودنييها و طلقات السم ينزل فخطرة .. نظفات نفسها.. و ناضت .. نظفات الحمام و غسلات يديها .. رشات المعطر تفاديا للاحراج .. سدات الباب .. نظمات نفسها و دخلات للغرفة .. رجعات تكات حداه و كان هاز تيلي ديالو .. شاف فيها و خرحو عينيها .. ثافي دابا غايعكيها شي تعلييق يندمها فالزواج و لي ورااه و لكن كلامو كان شيء اخر و هو : ماغاتصليش الظهر ؟ كاعما صليتيه جلسات الاء كاتدور عينيها و قالت : الظهر ؟ زين لعابظين : اه .. مابقا واالو للعصر .. ماتعلميش تجمعيهم.. و لا بلاتي .. انت ماكاتصليش اصلا ؟ الاء : ا .. كنت كانصلي ... و كا..نقطع زين العابدين : مزياان مزيااان .. كاتقولي فيها بوجهك احمر .. الحجاب لي حتى هو واجب ماقلنا والو .. و لكن الصلاة لا ماغانسكتش عليها الاء : انا راه مابغيتش زعما نصلي و نخرج بشعري عريان زين العابدين : على هكا تقطعي صلتك بالله فخطرة ؟ بداي بالصلاة لي هي عماد الدين و الاهم .. ماتقطعيهاش .. و ماحدك كاتقربيي لله و هو كايسهل عليك كوولشي .. لا كنتي بااقية كاتنفري الحجاب ماعرفتي ربي يزينو و يسهل ليك فييه .. و يديره و انت بااغية و مقتاانعة .. و لكن الصلاة لا ... راك مقسرة ا الاء و ماكاين حتى سبب يخليك ماتصليش راك مسلمة حشمات الاء و قالت : عندك الحق .. صافي غدا نرجع للصلاة زين العابدين : داااابااا غاالاااك .. الاء : انا راه نسيت شي حوايج زين العابدين : انا غانفكرك و نعلمك دااباا الاء : و ماتخاصمش عليا زين العابظين : لااا .. اكاين لااش نخااصم عليبك .. غير اجي و جيبي ورقة و ستيلووو .. الاء : هي الاولى يتبع ]
عندما يكون الرجل متعلق بامرأته بشكل كبير، قد يتصرف بغرابة، ولكن على المرأة أن تتفهمه. تدور الأحداث حول "آدم" الذي يُجبر على الزواج من "ناي" وفقّة العائلة، وذلك بسبب حكم قضائي، لكنه يقع في حبّة مع "حلا"، فماذا سيفعل.

الممثلون:

الطاقم:

الإخراج:

الإشراف العام:

الإنتاج:

التأليف:

الموسيقى:

الإشراف الفني:

الإشراف العام: